open-index/open-wikipedia-markdown huggingface dataset:
สนธิสัญญาสต็อกโฮล์ม

**สนธิสัญญาสต็อกโฮล์ม** อาจหมายถึง

* สนธิสัญญาสต็อกโฮล์ม (ค.ศ. 1371)
* สนธิสัญญาสต็อกโฮล์ม (ค.ศ. 1435)
* สนธิสัญญาสต็อกโฮล์ม (ค.ศ. 1465)
* สนธิสัญญาสต็อกโฮล์ม (ค.ศ. 1497)
* สนธิสัญญาสต็อกโฮล์ม (ค.ศ. 1502)
* สนธิสัญญาสต็อกโฮล์ม (ค.ศ. 1523)
* สนธิสัญญาสต็อกโฮล์ม (ค.ศ. 1672)
* สนธิสัญญาสต็อกโฮล์ม (ค.ศ. 1719)
* สนธิสัญญาสต็อกโฮล์ม (ค.ศ. 1720)
* สนธิสัญญาสต็อกโฮล์ม (ค.ศ. 1720)
* สนธิสัญญาสต็อกโฮล์ม (ค.ศ. 1813)
* สนธิสัญญาสต็อกโฮล์ม (ค.ศ. 1884)
* อนุสัญญาสต็อกโฮล์ม

สต็อกโฮล์ม
วันการศึกษาสากล

**วันการศึกษาสากล** () ตรงกับวันที่ 24 มกราคมของทุกปีเพื่อระลึกถึงความสำคัญของการศึกษา เมื่อวันที่ 3 ธันวาคม พ.ศ. 2561 สมัชชาใหญ่แห่งสหประชาชาติ ได้มีมติให้วันที่ 24 มกราคมของทุกปี เป็น **International Day of Education** เพื่อฉลองบทบาทของการศึกษาในการทำให้เกิดสันติภาพสากลและการพัฒนาที่ยั่งยืน

## ดูเพิ่ม
* วันครู

## อ้างอิง

## แหล่งข้อมูลอื่น
* United Nations - International Day of Education
* UNESCO - International Day of Education

หมวดหมู่:วันสำคัญในเดือนมกราคม
อัลบะเกาะเราะฮ์

**อัลบะเกาะเราะฮ์** (,  "วัวเพศเมีย" หรือ "วัว") เป็นบทที่สองและบท (ซูเราะฮ์) ที่ยาวที่สุดในอัลกุรอาน โดยมี 286 โองการ (อายะฮ์), 6,201 คำ และ 25,500 ตัวอักษร

เป็นซูเราะฮ์มะดีนะฮ์ ซึ่งถูกประทานที่มะดีนะฮ์หลังฮิจเราะห์ ยกเว้นโองการที่เกี่ยวกับริบา (ดอกเบี้ย) ซึ่งมุสลิมเชื่อว่ามีการประทานในช่วงพิธีฮัจญ์อำลา การทำฮัจญ์ครั้งสุดท้ายของมุฮัมมัด โดยเฉพาะโองการที่ 281 ในบทนี้ที่เชื่อว่าเป็นโองการสุดท้ายที่ถูกประทานในอัลกุรอาน ในวันที่ 10 ซุลฮิจญะฮ์ ฮ.ศ. 10 ประมาณ 80 หรือ 90 วันก่อนที่ท่านเสียชีวิต

ซูเราะฮ์อัลบะเกาะเราะฮ์กำหนดให้ผู้ศรัทธาถือศีลอดในช่วงเดือนเราะมะฎอน

## ดูเพิ่ม
*อายะตุลกุรซี
*อัลบะเกาะเราะฮ์ 256
*อายะตุดดัยน์

## อ้างอิง

## แหล่งข้อมูลอื่น
*
* "The Cow", a manuscript, dating from the 13th-century, of the *al-Baqarah* via the World Digital Library
* Qur'anic Verses, a manuscript for *al-Baqarah* from the 13th-century
*Quran 2 Clear Quran translation 


หมวดหมู่:โคในวรรณกรรม
หมวดหมู่:ซูเราะฮ์ในอัลกุรอาน
หมวดหมู่:โคในศาสนา
หมวดหมู่:ญิฮาด
ฮุ่ยโจว

**ฮุ่ยโจว** () เป็นนครทางตะวันออกเฉียงใต้ของมณฑลกวางตุ้ง สาธารณรัฐประชาชนจีน ห่างจากฮ่องกงไปประมาณ 43 ไมล์ เป็นส่วนหนึ่งของอภิมหานครสามเหลี่ยมปากแม่น้ำเพิร์ล ฮุ่ยโจวมีอาณาเขตทางทิศตะวันตกติดกับเมืองหลวงของมณฑล กว่างโจว ทิศตะวันตกเฉียงใต้ติดกับเชินเจิ้นและตงกว่าน ทิศเหนือติดกับเฉากวัน ทิศตะวันออกเฉียงเหนือติดกับเหอเหยฺวียน ทิศตะวันออกทิศกับชั่นเหว่ย์ และทิศใต้ติดกับอ่าวต้าหย่าในทะเลจีนใต้ นครฮุ่ยโจวมีผู้อยู่อาศัยประมาณ 4.6 ล้านคน และมีสถานะการบริหารเป็นนครระดับจังหวัด

ในเดือนเมษายน 2018 *[[China Daily|ไชน่าเดลี]]* ได้ประกาศว่าทางรถไฟอัตโนมัติสายแรกของโลกกำลังอยู่ระหว่างการก่อสร้างระหว่างตงกว่านกับฮุ่ยโจว ในฐานะโครงการนำร่องจะประกอบไปด้วยสถานีรถไฟ 10 แห่ง รถไฟไร้คนขับ และหุ่นยนต์ช่วยเหลือสำหรับผู้โดยสารที่มีกระเป๋าเดินทางและตั๋ว

## เขตการปกครอง
นครระดับจังหวัดฮุ่ยโจวแบ่งออกเป็นเขตการปกครองระดับอำเภอ 5 แห่ง ได้แก่ 2 เขต และ 3 อำเภอ

## อ้างอิง

## แหล่งข้อมูลอื่น
* 
* เว็บไซต์รัฐบาลท้องถิ่นนครฮุ่ยโจว 

หมวดหมู่:นครในมณฑลกวางตุ้ง
อนาโตลี สตารอสติน

**อนาโตลี สตารอสติน** (; อักษรโรมัน: Anatoli Starostin; 18 มกราคม ค.ศ. 1960 – ) เป็นอดีตนักปัญจกีฬาสมัยใหม่และแชมป์โอลิมปิกชาวโซเวียต

## กีฬาโอลิมปิก
สตารอสตินเข้าแข่งขันให้แก่สหภาพโซเวียตในการแข่งโอลิมปิกฤดูร้อน 1980 ที่มอสโก ซึ่งเขาได้รับรางวัลเหรียญทองในประเภทบุคคล และรางวัลเหรียญทองในประเภททีมกับทีมโซเวียต รวมถึงเขาได้รับรางวัลเหรียญเงินกับทีมรวมเฉพาะกิจเครือรัฐเอกราชในโอลิมปิกฤดูร้อน 1992 ที่บาร์เซโลนา

## อ้างอิง

## แหล่งข้อมูลอื่น
* 

หมวดหมู่:นักปัญจกีฬาสมัยใหม่ชายชาวรัสเซีย
หมวดหมู่:นักปัญจกีฬาสมัยใหม่ชายชาวโซเวียต
หมวดหมู่:นักกีฬาสหภาพโซเวียตที่ได้เหรียญทองโอลิมปิก
หมวดหมู่:บุคคลจากดูชานเบ
หมวดหมู่:นักกีฬาชาวทาจิกิสถาน
ทางหลวงแผ่นดินหมายเลข 2013

ทางหลวงแผ่นดินหมายเลข 2013 สายบ้านแยง–โคกงาม เป็นทางหลวงแผ่นดินสายหนึ่งในจังหวัดพิษณุโลก และจังหวัดเลย โดยเริ่มต้นบนถนนมิตรภาพ (ทางหลวงแผ่นดินหมายเลข 12) ที่บ้านแยง อำเภอนครไทย และสิ้นสุดที่ทางหลวงแผ่นดินหมายเลข 21 ที่บ้านโคกงาม อำเภอด่านซ้าย ระยะทางทั้งสิ้น 90.071 กิโลเมตร

## รายชื่อทางแยก

## แหล่งข้อมูลอื่น
* ระบบสารสนเทศโครงข่ายทางหลวง  กรมทางหลวง กระทรวงคมนาคม

2013
4-2013
หมวดหมู่:ถนนในจังหวัดพิษณุโลก
หมวดหมู่:ถนนในจังหวัดเลย
แคริน สลอเตอร์

**แคริน สลอเตอร์** (; 6 มกราคม ค.ศ. 1971 – ) เป็นนักเขียนอาชญนิยายชาวอเมริกัน ผู้เขียนนวนิยายสิบแปดเรื่อง สลอเตอร์ขายหนังสือของเธอได้มากกว่า 35 ล้านเล่มซึ่งตีพิมพ์ใน 37 ภาษา รวมถึงเปิดตัวติดอันดับ 1 ในสหราชอาณาจักร, เยอรมนี และเนเธอร์แลนด์ ซึ่ง*ไบลด์ไซทิด* (ค.ศ. 2001) นวนิยายเรื่องแรกของเธอ ได้รับการตีพิมพ์ใน 27 ภาษา และได้รับรางวัลแดกเกอร์จากสมาคมนักเขียนอาชญนิยายในสาขา "เปิดตัวระทึกขวัญยอดเยี่ยม" ในปี ค.ศ. 2001 นอกจากนี้ เธอยังเป็นผู้ชนะรางวัลเอียน เฟลมมิง สตีลแเดกเกอร์ในปี ค.ศ. 2015 จากเรื่อง*คอปทาวน์* ส่วนนวนิยายเรื่อง*พีสออฟเฮอร์*ของเธอได้รับการตีพิมพ์ในปี ค.ศ. 2018 โดยนวนิยายเรื่องนี้จะได้รับการดัดแปลงเป็นซีรีส์ทางโทรทัศน์ที่มีชื่อเดียวกัน รวมทั้งจะออกฉายทางเน็ตฟลิกซ์

## การกุศล
สลอเตอร์เป็นผู้สนับสนุนห้องสมุดและก่อตั้งเซฟเดอะไลบรารีส์ ซึ่งเป็นองค์กรไม่แสวงหาผลกำไรที่รณรงค์สนับสนุนห้องสมุดสาธารณะในสหรัฐ โดยกองทุนเซฟเดอะไลบรารีส์ได้มอบเงินกว่า 300,000 ดอลลาร์ให้แก่ห้องสมุดสาธารณะเดแคบเคาน์ตี ในแอตแลนตา รัฐจอร์เจีย

## อ้างอิง

## แหล่งข้อมูลอื่น

* Karin Slaughter website
* Interview with Karin Slaughter at www.LiteraryWeek.com
* Karin Slaughter at Bookreporter.com
* Interview with Karin Slaughter at www.TheCrimeHouse.com 
* Save the Libraries
* Roger Nichols of Modern Signed Books interviews Karin Slaughter about her novel, ''The Kept Woman''
* BlogTalkRadio interview about her novel, ''The Good Daughter''

หมวดหมู่:นักเขียนนวนิยายหญิงชาวอเมริกัน
หมวดหมู่:นักเขียนนวนิยายที่มีความหลากหลายทางเพศ
หมวดหมู่:นักเขียนชาวอเมริกันที่มีความหลากหลายทางเพศ
หมวดหมู่:บุคคลจากรัฐจอร์เจีย
บีชะฮ์

**บีชะฮ์** () หรือ **ก็อลอะฮ์บีชะฮ์** () เป็นเมืองที่อยู่ในแคว้นอะซีรทางตะวันตกเฉียงใต้ของประเทศซาอุดีอาระเบีย บริเวณเมืองนี้เคยเป็นแคว้นมาก่อนที่จะถูกรวมกับแคว้นอะซีร ข้อมูลจากสำมะโนใน พ.ศ. 2553 ตัวเมืองมีประชากร 205,346 คน โดยมีหมู่บ้านเกือบ 240 หมู่บ้าน และนิคมขนาดใหญ่ 58 แห่งที่กระจายตัวทั่วหุบเขาบีชะฮ์ ตัวเมืองตั้งอยู่เหนือระดับน้ำทะเลประมาณ 610 เมตร (2,000 ฟุต)

## ภูมิอากาศ
บีชะฮ์มีภูมิอากาศเป็นภูมิอากาศแบบทะเลทรายเขตร้อน (การแบ่งเขตภูมิอากาศแบบเคิพเพิน *BWh*)

## อ้างอิง

## แหล่งข้อมูลอื่น
* The Biggest Dam in the Kingdom: Splendid Arabia, An Online Guide to the Kingdom of Saudi Arabia

หมวดหมู่:สถานที่ที่มีประชากรในแคว้นอะซีร
มัสยิดต้าเหลียน

**มัสยิดต้าเหลียน** () เป็นมัสยิดในซีกั่ง ต้าเหลียน มณฑลเหลียวหนิง ประเทศจีน ตั้งอยู่เลขที่ 96 ถนนปักกิ่ง การก่อสร้างเริ่มขึ้นใน ค.ศ. 1922 และแล้วเสร็จใน ค.ศ. 1925 *อาหง* ของมัสยิดคือ ฮัจญีไป๋ หยุนซิง () โดยทำงานมาตั้งแต่ ค.ศ. 1958 ยกเว้นในช่วงการปฏิวัติทางวัฒนธรรมจนถึง ค.ศ. 1979 เพราะมัสยิดไม่เปิดทำการ  มัสยิดนี้เป็นหนึ่งในมัสยิดสิบแห่งในเมืองต้าเหลียน

## การเดินทาง
มัสยิดตั้งอยู่ในระยะทางที่สามารถเดินได้จากสถานีเซียงหลูเจียวของรถไฟใต้ดินต้าเหลียนไปทางทิศตะวันออกเฉียงใต้

## ดูเพิ่ม
* รายชื่อมัสยิดในประเทศจีน
* ศาสนาอิสลามในประเทศจีน

## อ้างอิง

หมวดหมู่:สิ่งก่อสร้างในต้าเหลียน
หมวดหมู่:มัสยิดที่สร้างเสร็จใน ค.ศ. 1925
ต้าเหลียน
หมวดหมู่:สิ่งก่อสร้างในมณฑลเหลียวหนิง
วัดคลองพระราม

**วัดคลองพระราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 13 บ้านคลองพระราม ตำบลแหลมฟ้าผ่า อำเภอพระสมุทรเจดีย์ จังหวัดสมุทรปราการ ที่ดินที่ตั้งวัดมีเนื้อที่ 20 ไร่ 97 ตารางวา

วัดคลองพระรามเดิมเรียกกันว่า **วัดฆ้องคำราม** เพราะชาวบ้านมักได้ยินเสียงฆ้องกังวานในคืน 15 ค่ำ เป็นวัดเก่าแก่ตั้งแต่ครั้งกรุงศรีอยุธยาและได้รับการปฏิสังขรณ์ในช่วงต้นรัตนโกสินทร์ เมื่อมีการขุดคลองสรรพสามิตเมื่อปี พ.ศ. 2482 วัดกลายเป็นที่รู้จักมากขึ้นและชื่อวัดถูกเรียกเพี้ยนไปเป็น "วัดคลองพระราม" ได้รับพระราชทานวิสุงคามสีมาเมื่อวันที่ 23 มิถุนายน พ.ศ. 2514

พระอุโบสถเป็นทรงไทยหลังคาซ้อน 3 ชั้น ภายในประดิษฐานพระประธานปางมารวิชัยและพระพุทธรูปอื่น ๆ มีภาพจิตรกรรมฝาผนังเป็นเรื่องราวพุทธประวัติด้วยสีสันสวยงามกระจ่างตา อุโบสถยังไม่ชำรุดทรุดโทรมแม้จะถูกน้ำทะเลท่วมเสมอ บางครั้งท่วมถึงเสมา ทำให้ไม่สะดวกในการประกอบศาสนพิธี ดังนั้นทางวัดจึงดำริที่จะดีดวัดให้สูงขึ้นให้พ้นจากน้ำท่วม และเพื่อให้สาธุชนทั้งหลายมีโอกาสร่วมบุญยกโบสถ์ซึ่งเหมือนยกพระพุทธศาสนาด้วยจึงได้มีการลอดโบสถ์ขึ้น

## รายนามเจ้าอาวาส
* หลวงพ่อเถื่อน 
* หลวงพ่อห่วง 
* หลวงพ่อโล่ง 
* พระอาจารย์ทองอินทร์ 
* ขรัวตาธูป 
* สมภารโต 
* สมภารพลอย 
* ขรัวตาฉ่ำ 
* สมภารพร้อม 
* ขรัวตาเพิ่ม 
* สมภารเป๋า 
* สมภารโต 
* สมภารนาม 
* สมภารใช้ 
* ขรัวตาผัน 
* สมภารเปรื่อง 
* สมภารเจริญ 
* ขรัวตาเมฆ 
* พระมหาจำรัส ธมฺมมโน 
* พระครูสมุทรปัญญาคุณ 
* พระอธิการบรรจบ สีลฺสุทฺโธ 
* พระครูธีรธรรมากร (ธีระชาติ ธีรปญฺโญ) 

## อ้างอิง

คลองพระราม
วัดหัตถสารเกษตร

**วัดหัตถสารเกษตร** เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 8 ตำบลคลองห้า อำเภอคลองหลวง จังหวัดปทุมธานี วัดมีเนื้อที่กว่า 114 ไร่เศษ แบ่งเป็นตัววัด 26 ไร่ ทางวัดยังได้แบ่งพื้นที่สร้างโรงเรียนชุมชนวัดหัตถสารเกษตรซึ่งมีนักเรียนตั้งแต่ชั้นอนุบาลจนถึงชั้นประถมศึกษาปีที่ 6 และให้ที่ดินอีก 40 ไร่ สร้างโรงเรียนมัธยมวัดหัตถสารเกษตร

## ประวัติ
วัดหัตถสารเกษตรสร้างเมื่อวันที่ 13 มีนาคม พ.ศ. 2439 โดยพระหัตถสารศุภกิจ (ภู่ — ต่อมาได้เลื่อนยศเป็น "พระยาอาหารบริรักษ์") และคุณหญิงจอมผู้เป็นภรรยาได้ยกที่ดินให้และดำเนินการสร้างวัดนี้ ได้รับพระราชทานนามวัดพร้อมกับพระราชทานวิสุงคามสีมาเมื่อวันที่ 19 ธันวาคม พ.ศ. 2442 เขตวิสุงคามสีมากว้าง 7 เมตร ยาว 13 เมตร ได้ดำเนินการผูกพัทธสีมาเมื่อ พ.ศ. 2447 ชาวบ้านนิยมเรียกว่า **วัดกลางคลองห้า** ทางวัดได้เปิดสอนพระปริยัติธรรมเริ่มมาตั้งแต่ พ.ศ. 2478 มีโรงเรียนพุทธศาสนาวันอาทิตย์ โรงเรียนสอนเด็กก่อนเกณฑ์เริ่มมาตั้งแต่ พ.ศ. 2515

## อาคารเสนาสนะ
อุโบสถสถาปัตยกรรมสมัยพระบาทสมเด็จพระจุลจอมเกล้าเจ้าอยู่หัว มีขนาด 5 ห้อง กว้าง 7 เมตร ยาว 13 เมตร หันหน้าลงคลอง สร้างเมื่อ พ.ศ. 2446 ลักษณะทรงฝรั่ง ก่ออิฐมอญเครื่องบนไม้สัก บานประตูหน้าต่างเป็นไม้สักแกะสลัก หลังคามุงกระเบื้องสีเหลี่ยมแบบกระเบื้องว่าว มีช่อฟ้าเป็นเหล็กแหลมตั้งบนฐานคล้ายเชิงเทียน บานประตูหน้าต่างแกะไม้ตามแบบอย่างยุโรป ประดับตกแต่งด้วยกระจกสี คันทวยรับชายคาเป็นไม้สักแกะสลักอย่างสวยงาม หน้าบันตกแต่งด้วยพระพุทธรูปยืนปางประทานพรในช่องคูหา ภายในอุโบสถประดิษฐานพระพุทธรูปปางมารวิชัยปูนปั้นปิดทองของเดิม มีพระโมคคัลลานะและพระสารีบุตรอยู่ซ้ายขวา ผนังโดยรอบเขียนเรื่องพุทธประวัติ ระหว่างช่องหน้าต่างเขียนภาพเทวดาเป็นคู่ ๆ ด้านหลังพระประธานเป็นภาพวิมาน ด้านหน้าพระประธานเป็นภาพผจญมารตามคตินิยมของการเขียนภาพในโบสถ์ 

หน้าอุโบสถมีใบเสมากลีบขนุนของใหม่สร้างครอบไว้ กำแพงแก้วล้อมรอบอุโบสถตกแต่งด้วยรูปปั้นกินรีบนหัวเสาในลักษณะเวียนประทักษิณ ซุ้มประตูด้านนอกและด้านในเป็นปูนปั้นนูนรูปเจ้าชายสิทธัตถะ ทรงตัดพระเมาลีและเสด็จออกมหาภิเนษกรมณ์ หน้าอุโบสถมีเจดีย์สีทองคล้องอุบะแบบเจดีย์มอญ ถัดออกมาเป็นวิหารจัตุรมุขประดิษฐานรูปปั้นหลวงพ่อโสธรและอดีตเจ้าอาวาส มีรูปปั้นปูนพระพุทธมีมงคลโลกุตตระองค์ใหญ่ตั้งอยู่ด้านหน้าวิหาร

กุฏิสงฆ์ 14 หลัง เป็นอาคารไม้และคอนกรีตเสริมเหล็ก หอสวดมนต์สร้างเมื่อ พ.ศ. 2512 ศาลาการเปรียญสร้างเมื่อ พ.ศ. 2499 อาคารเสนาสนะอื่น ๆ ได้แก่ หอฉัน ศาลาบำเพ็ญกุศล ฌาปนสถาน

## อ้างอิง

หัตถสารเกษตร
หมวดหมู่:โบราณสถานในจังหวัดปทุมธานี
วัดศรีราษฎร์

**วัดศรีราษฎร์** เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 8 บ้านบางศรีราษฎร์ ตำบลบางเลน อำเภอบางใหญ่ จังหวัดนนทบุรี สภาพวัดเป็นที่ลุ่ม ด้านทิศเหนือติดคลองศรีราษฎร์ ด้านทิศตะวันตกติดคลองอ้อมนนท์

## ประวัติ
วัดศรีราษฎร์สร้างขึ้นเมื่อ พ.ศ. 2350 ไม่ปรากฏว่าผู้ใดเป็นผู้สร้าง ได้รับพระราชทานวิสุงคามสีมาเมื่อ พ.ศ. 2361 เดิมชื่อ **วัดเทราษฎร์** บ้างเขียนว่า **วัดเทลาด** เพราะตั้งอยู่ริมบนพื้นที่ลุ่มที่ลาดลงสู่คลองอ้อมนนท์ ต่อมาได้ย้ายมาอยู่ที่ดอนซึ่งเป็นที่ตั้งปัจจุบันและเปลี่ยนชื่อเป็น "วัดศรีราษฎร์" ปรากฏชื่อบนแผนที่เก่าในปี พ.ศ. 2475 ว่า **วัดเขราช**

## อาคารเสนาสนะ
อุโบสถสร้างเมื่อ พ.ศ. 2360 เป็นอาคารคอนกรีตเสริมเหล็ก มีฐานตัวอาคารหลักเป็นฐานปัทม์ ส่วนฐานเฉลียงเป็นฐานเขียงเรียบ หลังคาเป็นทรงจั่วแบบมีไขรา ซ้อน 2 ชั้น และมีพาไลด้านหน้า หลังคาซ้อน 2 ตับ หน้าบันรูปธรรมจักรล้อมกรอบด้วยลายกระหนก ภายในประดิษฐานพระประธาน เป็นพระพุทธรูปปางมารวิชัย ศาลาการเปรียญสร้างเมื่อ พ.ศ. 2542 เป็นอาคารคอนกรีตเสริมเหล็กทรงไทยชั้นเดียว ประดิษฐานพระประธาน เป็นพระพุทธรูปปางมารวิชัย สร้างเมื่อ พ.ศ. 2532 หอสวดมนต์สร้างเมื่อ พ.ศ. 2530 เป็นอาคารครึ่งตึกครึ่งไม้ กุฏิสงฆ์เป็นอาคารคอนกรีตเสริมเหล็ก วิหารสร้างเมื่อ พ.ศ. 2533 เป็นอาคารคอนกรีตเสริมเหล็ก ศาลาบำเพ็ญกุศลสร้างด้วยคอนกรีตเสริมเหล็ก

## อ้างอิง

ศรีราษฎร์
วัดใหม่เจริญราษฎร์

**วัดใหม่เจริญราษฎร์** เป็นวัดราษฎร์สังกัดคณะสงฆ์มหานิกาย ตั้งอยู่ในแขวงคลองสิบสอง เขตหนองจอก กรุงเทพมหานคร

วัดใหม่เจริญราษฎร์ตั้งวัดเมื่อ พ.ศ. 2431 ได้รับพระราชทานวิสุงคามสีมาเมื่อวันที่ 10 ตุลาคม พ.ศ. 2523 เป็นวัดที่สร้างโดยคนไทยเชื้อสายมอญ คาดว่าเป็นประชาชนชาวมอญที่อพยพมาจากจังหวัดสมุทรสาคร

วัดใหม่เจริญราษฎร์มีโบสถ์ชั่วคราวหลังแรกหลังคามุงจากใช้ประมาณ 30 ปี จึงได้มีการก่อสร้างโบสถ์หลังที่ 2 ซึ่งเป็นอาคารถาวรหลังแรก จารึกปีที่สร้างเอาไว้คือ พ.ศ. 2476 รูปแบบของโบสถ์หลังเก่าเป็นศิลปะแบบที่เรียกกันว่า "โบสถ์น้ำเค็ม" ตามรูปแบบที่พบมากแถบวัดมอญย่านสมุทรสาคร สมุทรสงคราม และพระประแดง ลักษณะเด่นของโบสถ์ดังกล่าวมีสกุลช่างเดียวกับทางสมุทรสาครและพระประแดง และสร้างด้วยไม้ทั้งหลัง หลีกเลี่ยงการใช้คอนกรีต เพราะสมัยก่อนเป็นเมืองชายทะเลน้ำยังเค็มจัด ประกอบกับยังไม่มีคอนกรีตชนิดทนน้ำเค็ม 

วัดมีการจัดงานอันเกี่ยวเนื่องกับประเพณีมอญ ในเทศกาลสงกรานต์ ชุมชนบริเวณใกล้เคียงจะร่วมกันจัดประเพณีสงกรานต์มอญขึ้นที่วัดนี้ระหว่างวันที่ 13–17 เมษายนของทุกปี กิจกรรมวันที่ 13–14 เมษายน ประกอบด้วยการทำบุญบังสุกุลให้แก่บรรพบุรุษ ในช่วงบ่ายของวันที่ 15 เมษายน แห่หงส์ธงตะขาบของชาวมอญ เริ่มตั้งแต่ 13.00 น. ของวันที่ 15–17 เมษายน เป็นต้นไป แต่ละปีมีประชาชนเชื้อสายมอญเข้าร่วมงานเป็นจำนวนมาก

## อ้างอิง

ใหม่เจริญราษฎร์
ใหม่เจริญราษฎร์
โบสถ์พระนางมารีแห่งไซออน

thumb|โบสถ์หลังเดิมของโบสถ์พระนางมารีแห่งไซออน
**โบสถ์พระนางมารีแห่งไซออน** (;  *Re-ese Adbarat Kidiste Kidusan Dingel Maryam Ts’iyon*) เป็นโบสถ์ในคริสตจักรออร์โฑด็อกซ์เทวาเฮโดแบบเอธิโอเปียในประเทศเอธิโอเปีย โบสถ์นี้เป็นหนึ่งในสถานที่ที่มีการอ้างว่าเป็นสถานที่เก็บรักษาของหีบแห่งพันธสัญญาในปัจจุบัน โบสถ์ตั้งอยู่ในเมืองอะซุม, ภูมิภาคติกรัย เชื่อกันว่าโบสถ์หลังเดิมสร้างขึ้นรัชสมัยของเอซานา ผู้ปกครองแรกของอาณาจักรอะซุม (ปัจจุบันอยู่ในพื้นที่ของประเทศเอริเทรีย และ เอธิโอเปีย) ที่เป็นคริสต์ชน ในศตวรรษที่ 4 นับจากนั้นได้มีการสร้างโบสถ์หลังใหม่ขึ้นอีก

สถานที่แห่งนี้เป็นที่ประกอบพิธีราชาภิเษกของจักรพรรดิเอธิโอเปียมาแต่เดิม และจะได้รับนามกล่าวเรียกเป็น "Atse" หลังเข้าร่วมพิธีที่อะซอนนี้

## หีบแห่งพันธสัญญา

โบสถ์พระนางมารีแห่งไซออนเป็นสถานที่ที่มีการอ้างว่าเป็นที่เก็บรักษาของหีบแห่งพันธสัญญาในปัจจุบัน

ตามธรรมเนียมเชื่อกันว่าหีบแห่งพันธสัญญามาถึงยังเอธิโอเปียหลังเมเนลิกที่หนึ่งเดินทางไปเยี่ยมบิดา โซโลมอน มีเพียงนักบวชองครักษ์เท่านั้นที่จะสามารถชื่นชมหีบแห่งพันธสัญญาได้ อย่างไรก็ตาม ความไม่ประติดประต่อของตำนานและการขาดเอกสารที่ยืนยันเพียงพอเป็นหลักฐาน ทำให้มีนักวิชาการเอธิโอเปียและด้านคริสต์ศาสนาหลายคนตั้งข้อสงสัยถึงความแท้จริงของหีบแห่งพันธสัญญาที่มีการอ้างว่าเก็บรักษาอยู่ที่นี่ พบเอกสารเก่าแก่ที่สุดที่แสดงความเคลือบแคลงใจนี้ย้อนกลับไปถึงศตวรรษที่ 15 นักบวชองครักษ์ที่ได้รับแต่งตั้งให้ดูแลหีบแห่งพันธสัญญา จะต้องอยู่รับใช้และจองจำในอารามที่เก็บรักษาหีบแห่งพันธสัญญาไปตลอดชีวิต มีหน้าที่ในการสวดบูชาและประพรมกำยานให้แก่หีบ

จากบทสัมภาษณ์ในปี 1992 อดีตศาสตราจารย์ด้านเอธิโอเปียศึกษาที่มหาวิทยาลัยลอนดอน ศ.เอ็ดเวิร์ด อุลเลินดอร์ฟฟ์ระบุว่าเขาเคยได้มีโอกาสเข้าไปตรวจสอบตัวหีบแห่งพันธสัญญาของโบสถ์เมื่อปี 1941 ขณะเป็นเจ้าหน้าที่กองทับอังกฤษ เขาอธิบายลักษณะของหีบว่า "เป็นกล่องไม้ แต่ข้างในว่างเปล่า สร้างขึ้นในยุคกลางหรือหลังยุคกลาง ที่ซึ่งมันถูกสร้างขึ้นมาโดยเฉพาะ (ad hoc)"

## สุสาน
*เตกเล กียอร์กีสที่หนึ่ง ฝังในสนามของโบสถ์

## อ้างอิง

### แหล่งข้อมูลอื่น
*Stuart Munro-Hay (2005), *The Quest for the Ark of the Covenant*, Ch. 6

หมวดหมู่:สิ่งก่อสร้างในประเทศเอธิโอเปีย
พระนางมารีไซออน
วัดม่วง (กรุงเทพมหานคร)

**วัดม่วง** เป็นวัดราษฎร์สังกัดคณะสงฆ์มหานิกาย ตั้งอยู่ในแขวงหลักสอง เขตบางแค กรุงเทพมหานคร

วัดม่วงสร้างขึ้นเมื่อ พ.ศ. 2366 ในปลายสมัยพระบาทสมเด็จพระพุทธเลิศหล้านภาลัย มีพระภิกษุรูปหนึ่งนามว่า หลวงปู่เฒ่า ธุดงค์พายเรืออีแปะมาด้วยตนเอง จนมาพักจำวัดบริเวณที่ตั้งวัดม่วงในปัจจุบัน ชาวบ้านเห็นว่าท่านจำวัดในเรือไม่สะดวก จึงนิมนต์ให้จำวัดบนบ้านและนิมนต์ให้อยู่สร้างวัด ณ ที่แห่งนี้ ขนานนามวัดนี้ว่า **วัดราชครูสิทธาราม** ส่วนชื่อ "วัดม่วง" มาจากการที่วัดตั้งอยู่ติดคลองภาษีเจริญซึ่งเป็นเส้นทางลำเลียงพืชผลทางการเกษตรสู่พระนคร เมื่อมาถึงบริเวณหลักสอง คลองจะตื้นเขิน ทำให้ไม่สามารถสัญจรต่อไปได้ ต้องนำผลไม้ขึ้นมาตากบริเวณลานวัดซึ่งส่วนใหญ่เป็นมะม่วง เนื่องจากบางส่วนอาจสุกงอมจนเน่าเสีย ชาวบ้านจึงเรียกว่า **วัดมะม่วง** จนต่อมากลายเป็นวัดม่วงในปัจจุบัน วัดได้รับพระราชทานวิสุงคามสีมาเมื่อวันที่ 2 มีนาคม พ.ศ. 2474

อุโบสถใหม่มีสองชั้น กำแพงกรุด้วยกระเบื้องเคลือบเป็นลายเทพนม ประตูหน้าต่างลงรักปิดทองอย่างประณีต กรอบประตูหน้าต่างก็ตกแต่งด้วยกระจกสี ในวัดมีอุโบสถหลังเก่าอยู่ด้วย เป็นที่ประดิษฐานรูปจำลองของหลวงปู่ทวด หลวงปู่เฒ่า เจ้าอาวาสรูปแรกของวัดม่วง

วัดม่วงมีการสร้างพระเครื่องรูปหลวงปู่ทวด มีพิมพ์ทรงต่าง ๆ หลายพิมพ์ บางพิมพ์มีมาก บางพิมพ์มีน้อย แล้วแต่การกดพิมพ์ในสมัยนั้นซึ่งใช้วิธีโบราณ แต่มีพระเนื้อว่านพิมพ์เล็ก รวมพิมพ์ได้ถึง 21 พิมพ์

## อ้างอิง

ม่วง
วัดดอนโฆสิตาราม

**วัดดอนโฆสิตาราม** เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 5 บ้านดอนวัว ตำบลหนองบัว อำเภอบ้านแพ้ว จังหวัดสมุทรสาคร ที่ดินตั้งวัดมีเนื้อที่ 52 ไร่ 13 ตารางวา

แต่เดิมในบริเวณนี้ไม่มีวัด ประชาชนต้องเดินทางไปวัดราษฎร์ศรัทธากะยารามซึ่งอยู่ไกลมาก จึงได้รับคำแนะนำจากเจ้าอาวาสว่าสมควรที่จะสร้างวัด นายสีดาจึงได้ชักชวนญาติพี่น้องและมิตรสหายให้ร่วมกันสร้างวัดขึ้นเมื่อ พ.ศ. 2451 ในสมัยพระบาทสมเด็จพระจุลจอมเกล้าเจ้าอยู่หัว ในยุคแรกได้เริ่มสร้างกุฏิขึ้น 3 หลัง ต่อมาได้สร้างศาลาดินขึ้นอีก 1 หลัง ตั้งอยู่ที่หน้าวัดในปัจจุบันนี้ อุโบสถหลังเก่าได้รับพระราชทานวิสุงคามสีมาเมื่อ พ.ศ. 2466 ปัจจุบันได้สร้างหลังใหม่ซึ่งได้รับพระราชทานวิสุงคามสีมาเมื่อวันที่ 3 กันยายน พ.ศ. 2525 เขตวิสุงคามสีมากว้าง 20 เมตร ยาว 40 เมตร ด้านการศึกษา เปิดสอนโรงเรียนพระปริยัติธรรมแผนกธรรมเมื่อ พ.ศ. 2466

อาคารเสนาสนะ ได้แก่ อุโบสถ กว้าง 6.5 เมตร ยาว 13 เมตร สร้างเมื่อ พ.ศ. 2522 ในสมัยหลวงพ่อสมบูรณ์ เป็นอาคารคอนกรีตเสริมเหล็ก ศาลาการเปรียญ กว้าง 16 เมตร ยาว 40 เมตร สร้างเมื่อ พ.ศ. 2506 เป็นอาคารไม้ หอสวดมนต์ กว้าง 10 เมตร ยาว 40 เมตร สร้างเมื่อ พ.ศ. 2539 กุฏิสงฆ์ จำนวน 6 หลัง เป็นอาคารคอนกรีตเสริมเหล็ก ศาลาบำเพ็ญกุศล จำนวน 1 หลัง สร้างด้วยคอนกรีตเสริมเหล็ก

วัดมีวัตถุมงคลที่สร้างโดยหลวงพ่อสมบูรณ์ ท่านสร้างหลายรุ่น นิยมกันมากเพราะเห็นว่าท่านมีชื่อ เชื่อกันว่าเมื่อบูชาแล้วจะมีความอุดมสมบูรณ์ คนที่บูชาไปได้ผลเรื่องเมตตาค้าขายดี

## อ้างอิง

ดอนโฆสิตาราม
วัดพระนอน

**วัดพระนอน** อาจหมายถึง

* **[[วัดพระนอน (จังหวัดกำแพงเพชร)|วัดพระนอน]]** จังหวัดกำแพงเพชร
* **[[วัดพระนอน (จังหวัดเชียงใหม่)|วัดพระนอน]]** (ร้าง) ตำบลสุเทพ อำเภอเมืองเชียงใหม่ จังหวัดเชียงใหม่
* **[[วัดพระนอนขอนม่วง]]** ตำบลดอนแก้ว อำเภอแม่ริม จังหวัดเชียงใหม่
* **[[วัดพระนอนหนองผึ้ง]]** ตำบลหนองผึ้ง อำเภอสารภี จังหวัดเชียงใหม่
* **[[วัดพระนอน (จังหวัดนครสวรรค์)|วัดพระนอน]]** จังหวัดนครสวรรค์
* **[[วัดพระนอน (จังหวัดนนทบุรี)|วัดพระนอน]]** จังหวัดนนทบุรี
* **[[วัดพระนอน (จังหวัดพระนครศรีอยุธยา)|วัดพระนอน]]** จังหวัดพระนครศรีอยุธยา
* **[[วัดพระพุทธไสยาสน์|วัดพระนอน]]** จังหวัดเพชรบุรี
* **[[วัดพระนอน (จังหวัดเพชรบูรณ์)|วัดพระนอน]]** จังหวัดเพชรบูรณ์
* **[[วัดพระนอน (จังหวัดแพร่)|วัดพระนอน]]** จังหวัดแพร่
* **[[วัดพระนอน (จังหวัดแม่ฮ่องสอน)|วัดพระนอน]]** จังหวัดแม่ฮ่องสอน
* **[[วัดพระนอนจักรสีห์วรวิหาร]]** จังหวัดสิงห์บุรี
* **[[วัดพระนอน (จังหวัดสุพรรณบุรี)|วัดพระนอน]]** จังหวัดสุพรรณบุรี
* **[[วัดแหลมพ้อ|วัดพระนอนแหลมพ้อ ]]** จังหวัดสงขลา

พระนอน
รายพระนามพระมหากษัตริย์อัสตูเรียส

นี่คือ**รายพระนามผู้ปกครองแห่ง[[ราชอาณาจักรอัสตูเรียส]]** ซึ่งเป็นอาณาจักรในคาบสมุทรไอบีเรีย ระหว่างรัชกาลออร์โดโญที่ 1 แห่งอัสตูเรียสก้าวสู่การจัดตั้งอาณาจักรเลออน อาณาจักรถูกแบ่งใน 910 และฟรูเอลาที่ 2 รับราชสมบัติอัสตูเรียสต่อ

สำหรับลำดับกษัตริย์หลังจากนี้, โปรดดูรายพระนามพระมหากษัตริย์เลออนและรายพระนามพระมหากษัตริย์กาลิเซีย  ตั้งแต่ 1388 ต่อมาพระยศเจ้าชายแห่งอัสตูเรียสใช้เป็นตำแหน่งรัชทายาทกัสติยาและสเปน

## รายพระนาม

## ลำดับเวลา

ImageSize  = width:600 height:550 #Tamaño de la imagen: ancho, alto
PlotArea   = width:50 height:530 left:50 bottom:10 #Tamaño de la gráfica en sí dentro de la imagen: ancho, alto, margen izquierdo, margen derecho
DateFormat = yyyy #Formato de fechas= y-cifra de año, m-cifra de mes, d-cifra de día.
Period     = from:718 till:927 #Período de tiempo representado: desde, hasta
TimeAxis   = orientation:vertical #Orientación del eje de tiempos: horizontal o vertical
ScaleMajor = unit:year increment:10 start:718 #Escala

Define $dx = 20 # shift text to right side of bar

PlotData=
  bar:Kings color:blue width:25 mark:(line,white) align:left fontsize:M
 from:718  till:737 shift:($dx,0)  text:Pelagius
 from:737  till:739 shift:($dx,-6)  text:Favila
 from:739  till:757 shift:($dx,-5)  text:Alfonso I
 from:757  till:768 shift:($dx,-5)  text:Fruela I
 from:768  till:774 shift:($dx,-5)  text:Aurelio
 from:774  till:783 shift:($dx,-5)  text:Silo
 from:783  till:789 shift:($dx,-7)  text:Mauregato
 from:789  till:791 shift:($dx,-5)  text:Bermudo I
 from:791  till:842 shift:($dx,-5)  text:Alfonso II
 from:842  till:850 shift:($dx,-5)  text:Ramiro I
 from:850  till:866 shift:($dx,-5)  text:Ordoño I
 from:866  till:910 shift:($dx,-5)  text:Alfonso III
 from:910  till:925 shift:($dx,-4)  text:Fruela II


## ผังพระราชวงศ์
center|thumb|1000x1000px|ผังความสัมพันธ์ในราชวงศ์อัสตูเรียส

## ดูเพิ่ม

* **[[Kingdom of Asturias|ราชอาณาจักรอัสตูเรียส]]** 
* ราชวงศ์อัสตูร์-เลออนิส
เปาโถว

**เปาโถว** (; ) เป็นนครที่มีประชากรในเขตเมืองมากที่สุดในเขตปกครองตนเองมองโกเลียใน สาธารณรัฐประชาชนจีน มีสถานะเป็นนครระดับจังหวัด เขตเมืองของเปาโถวประกอบด้วย 5 เขต มีผู้อยู่อาศัย 2,070,801 คน และประชากรทั้งหมดที่รวมนอกเขตเมืองมีจำนวนกว่า 2.65 ล้านคน ชื่อของเปาโถวมีต้นกำเนิดจากภาษามองโกเลีย มีความหมายตามตัวอักษรคือ "สถานที่ที่มีกวาง" หรือในภาษาจีนคือ "ลู่เฉิง" () ซึ่งแปลว่า "เมืองแห่งกวาง" เปาโถวเรียกได้ว่าเป็น "เมืองแห่งเหล็กในทะเลทรายโกบี" ()

## เขตการปกครอง
เปาโถวแบ่งออกเป็นเขตการปกครองระดับเทศมณฑล (ระดับอำเภอ) 9 แห่ง ได้แก่ 6 เขต 1 เทศมณฑล และ 2 กองธง

## อ้างอิง

## รายการอ้างอิง

* เว็บไซต์ทางการนครเปาโถว

หมวดหมู่:นครในเขตปกครองตนเองมองโกเลียใน
เหตุการณ์ชาร์ลี บราวน์และฟรานซ์ สติงเลอร์

**เหตุการณ์ของชาร์ลี บราวน์และฟรานซ์ สติงเลอร์** เกิดขึ้นเมื่อวันที่ 20 ธันวาคม ค.ศ. 1943 เมื่อหลังจากประสบความสำเร็จในปฏิบัติภารกิจทิ้งระเบิดที่เบรเมิน เครื่องบินทิ้งระเบิด โบอิง บี-17 ฟลายอิงฟอร์เทรส ของจ่าสิบเอก ชาร์ล "ชาร์ลลี" บราวน์ (มีชื่อว่า "เย โอลด พับ") ได้รับความเสียหายอย่างหนักจากเครื่องบินขับไล่เยอรมัน นักบินลุฟท์วัฟเฟอนามว่า ฟรานซ์ สติงเลอร์ มีโอกาสที่จะยิงเครื่องบินทิ้งระเบิดฝ่ายข้าศึกที่มีสภาพยับเยินให้ตก แต่เขากลับไม่ทำเช่นนั้น และคอยบินอยู่เคียงข้างเพื่อคุ้มกันให้ผ่านพ้นออกไปจากเหนือน่านฟ้าของดินแดนยุโรปที่ถูกเยอรมันยึดครองจนสามารถบินกลับไปถึงฐานได้อย่างปลอดภัย ภายหลังจากการค้นหากันทั่วโดยบราวน์ นักบินทั้งสองได้พบกันในอีก 50 ปีต่อมา และพัฒนาความสัมพันธ์แบบมิตรภาพที่ยาวนาน จนกระทั่งสติงเลอร์ได้เสียชีวิตลงในเดือนมีนาคม ค.ศ. 2008 บราวน์ได้เสียชีวิตเพียงไม่กี่เดือนต่อมาในเดือนพฤศจิกายนปีเดียว

## อ้างอิง

หมวดหมู่:สงครามโลกครั้งที่สอง
คว่ำบาตร ลดการลงทุน และลงโทษ

ขบวนการ**คว่ำบาตร ลดการลงทุน และลงโทษ** (; ย่อ: BDS) เป็นขบวนการซึ่งมีชาวปาเลสไตน์เป็นผู้นำ ซึ่งสนับสนุนการคว่ำบาตร ลดการลงทุนและลงโทษทางเศรษฐกิจต่อประเทศอิสราเอล โดยมีวัตถุประสงค์เพื่อกดดันอิสราเอลให้ยินยอมต่อซึ่งที่ขบวนการ BDS เรียกว่าเป็นข้อผูกพันของอิสราเอลภายใต้กฎหมายระหว่างประเทศ ซึ่งนิยามว่าเป็นการถอนตัวออกจากดินแดนยึดครอง การรื้อถอนสิ่งกีดขวางแบ่งแยกในเวสต์แบงก์ ความเสมอภาคสมบูรณ์สำหรับพลเมืองอิสราเอลเชื้อสายอาหรับ-ปาเลสไตน์ และ "การเคารพ คุ้มครองและส่งเสริมสิทธิของผู้ลี้ภัยปาเลสไตน์ในการหวนคืนสู่บ้านเกิดและทรัพย์สินของพวกเขา" คณะกรรมการแห่งชาติบีดีเอสปาเลสไตน์เป็นผู้จัดระเบียบและประสานงานขบวนการดังกล่าว

BDS ออกแบบตามขบวนการต่อต้านการถือผิวในประเทศแอฟริกาใต้ (apartheid) มีสัญลักษณ์นำโชค คือ ฮันดาลา สัญลักษณ์ของอัตลักษณ์และการต่อสู้ของชาวปาเลสไตน์

ผู้วิจารณ์กล่าวว่า BDS เป็นขบวนการต่อต้านยิว ลดทอนความชอบธรรมของอิสราเอล และไม่ต่างจากการกีดกันยิวในอดีต การตอบโต้ BDS มีลำดับความสำคัญต้น ๆ ในการวิ่งเต้นของอิสราเอลในสหรัฐ ซึ่งประสบความสำเร็จในการผ่านกฎหมายต่อต้านขบวนการ BDS ในหลายรัฐ 

## อ้างอิง

หมวดหมู่:องค์การที่ก่อตั้งในปี พ.ศ. 2548
หมวดหมู่:การคว่ำบาตรอิสราเอล
อุดม สุวิทย์ศักดานนท์

**อุดม สุวิทย์ศักดานนท์** (เกิด
1 มกราคม พ.ศ. 2500) อดีตสมาชิกวุฒิสภาจังหวัดเชียงใหม่ และอดีตรองนายกองค์การบริหารส่วนจังหวัดเชียงใหม่

## ประวัติ
อุดม สุวิทย์ศักดานนท์ เกิดในครอบครัวชาวจีน จบการศึกษาปริญญาโท สาขาเศรษฐศาสตร์การเมือง จากมหาวิทยาลัยเชียงใหม่

## การทำงาน
อุดม สุวิทย์ศักดานนท์ ทำงานในธุรกิจของครอบครัว คือ บริษัท นิ่มซี่เส็งขนส่ง (1988) จำกัด

อุดม เข้าทำงานการเมืองโดยเป็นรองนายกองค์การบริหารส่วนจังหวัดเชียงใหม่ (อบจ.) ในยุคของนายธวัชวงศ์ ณ เชียงใหม่ ต่อมาในการเลือกตั้งสมาชิกวุฒิสภาไทยเป็นการทั่วไป พ.ศ. 2549 นายอุดม ได้ลงสมัครรับเลือกตั้งและได้รับเลือกเป็นลำดับที่ 4

อุดม ลงสมัครรับเลือกตั้ง ส.ส.จังหวัดเชียงใหม่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ในสังกัดพรรคมัชฌิมาธิปไตย ทีมเดียวกับ บุษบา ยอดบางเตย และอนุสรณ์ คุณานุสรณ์ แต่ไม่ได้รับเลือกตั้ง

นอกจากงานการเมืองและธุรกิจแล้ว นายอุดมยังเป็นรองประธานกรรมการส่งเสริมกิจการมหาวิทยาลัยแม่โจ้ และเป็นที่ปรึกษาอธิการบดีมหาวิทยาลัยพายัพ

## อ้างอิง

หมวดหมู่:นักธุรกิจจากจังหวัดเชียงใหม่
หมวดหมู่:นักการเมืองจากจังหวัดเชียงใหม่
หมวดหมู่:สมาชิกวุฒิสภาจังหวัดเชียงใหม่
หมวดหมู่:พรรคมัชฌิมาธิปไตย
หมวดหมู่:บุคคลจากคณะเศรษฐศาสตร์ มหาวิทยาลัยเชียงใหม่
หมวดหมู่:ชาวไทยเชื้อสายจีน
หมวดหมู่:ผู้ดำรงตำแหน่งทางการเมืองท้องถิ่นในจังหวัดเชียงใหม่
พัง เย-ดัม

**บัง เย-ดัม** (; เกิด 7 พฤษภาคม ค.ศ. 2002) เป็นนักร้องชาวเกาหลีใต้ อดีตสมาชิกบอยแบนด์เทรเชอร์ ภายใต้สังกัดวายจีเอนเตอร์เทนเมนต์ ในปี ค.ศ. 2012 เยดัมปรากฏตัวในรายการแข่งขันทางช่องเอสบีเอส *[[เคป็อปสตาร์]]* และได้รองชนะเลิศอันดับหนึ่งหลังการแข่งขันจบลง ในเดือนมิถุนายน ค.ศ. 2013 เขาเข้ามาเป็นศิลปินฝึกหัดของวายจีและออกซิงเกิลแรกชื่อ "แวโย" (왜요) ในวันที่ 5 มิถุนายน ค.ศ. 2020

## ผลงานเพลง
### ร้องนำ

### เพลงอื่น ๆ ที่ติดชาร์ต

## ผลงานการแสดง

### โทรทัศน์

### รายการ

### มิวสิกวิดีโอ

## รางวัลและการเสนอชื่อ

## เชิงอรรถ

## อ้างอิง

หมวดหมู่:นักร้องเคป็อป
หมวดหมู่:นักร้องชายชาวเกาหลีใต้
หมวดหมู่:นักร้องป็อปเกาหลีใต้
หมวดหมู่:ไอดอลชายชาวเกาหลีใต้
หมวดหมู่:ศิลปินสังกัดวายจีเอนเตอร์เทนเมนต์
หมวดหมู่:บุคคลที่เกิดในปี พ.ศ. 2542
หมวดหมู่:ศิษย์เก่าจากโรงเรียนศิลปะการแสดงโซล
หมวดหมู่:สมาชิกของเทรเชอร์
หมวดหมู่:นักร้องชายชาวเกาหลีใต้ในศตวรรษที่ 21
หมวดหมู่:นักร้องจากโซล
ยาโนช มอร์ติแน็ก

**ยาโนช มอร์ติแน็ก** (; 23 พฤษภาคม ค.ศ. 1965 – ) เป็นนักปัญจกีฬาสมัยใหม่และแชมป์โอลิมปิกชาวฮังการี

## กีฬาโอลิมปิก
มอร์ติแน็กได้เข้าร่วมทีมฮังการีซึ่งได้รับรางวัลเหรียญทองในโอลิมปิกฤดูร้อน 1988 ที่โซล รวมถึงยังได้รับรางวัลเหรียญทองในประเภทบุคคล นอกจากนี้ เขาได้รับรางวัลเหรียญทองแดงในโอลิมปิกฤดูร้อน 1996 ที่แอตแลนตา

## อ้างอิง

## แหล่งข้อมูลอื่น
* 

หมวดหมู่:นักปัญจกีฬาสมัยใหม่ชายชาวฮังการี
บันนาอี

[thumb|ผนังของ[Samanid Mausoleum|ที่ฝังศพซามานิด (ศตวรรษที่ 9-10) เป็นหนึ่งในตัวแทนของลวดลายแบบ *ฮะซาร์บัฟ* ในยุคแรก ๆ]]
ในสถาปัตยกรรมอิหร่าน **บันนาอี** (; banna'i, "เทคนิกของช่าง") เป็นศิลปะสำหรับตกแต่งที่ซึ่งมีการสลับระหว่างกระเบื้องเคลือบและอิฐเปลือยเพื่อสร้างลวดลายเรขาคณิตบนผนังหรือสร้างคำออกมาเป็นพระนามหรือข้อความศักดิ์สิทธิ์ เทคนิกนี้มีท่มาจากซีเรีย และ อิรัก ในศตวรรษที่แปด ก่อนจะเป็นที่นิยมมากในสมัยจักรวรรดิเซลจุก และ ตีมูริด

งานออกแบบตกแต่งอิฐที่นูนขึ้นมาเรียกว่า **ฮะซาร์บัฟ** (; hazarbaf, มาจากคำว่า *hazar* "พัน" และ *baf* "สาน" หมายถึงลวดลายที่สานกันคล้ายผ้าของอิฐ)

## อ้างอิง

หมวดหมู่:สถาปัตยกรรมอาหรับ
หมวดหมู่:สถาปัตยกรรมอิหร่าน
หมวดหมู่:สถาปัตยกรรมอิสลาม
หมวดหมู่:อิฐ
หมวดหมู่:อักษรวิจิตรอิสลาม
หมวดหมู่:สิ่งตกแต่ง
คว็อน ฮย็อน-บิน

**คว็อน ฮย็อน-บิน** (; เกิด 4 มีนาคม พ.ศ. 2540) หรือชื่อในวงการคือ **บีนี** (Viini) เป็นนักร้อง นักแต่งเพลง นายแบบ และนักแสดงชาวเกาหลีใต้ เป็นที่รู้จักอย่างดีจากการเป็นผู้เข้าแข่งขันในรายการ *[[พรอดิวซ์ 101 (ฤดูกาล 2)|พรอดิวซ์ 101 ฤดูกาลที่สอง]]* และอดีตสมาชิกวงเจบีเจ
ปัจจุบันได้ออกจากygแล้ว

## ผลงานเพลง

### อีพี

### ซิงเกิล

### ซาวน์แทร็ก

### เครดิตการผลิต

## ผลงานการแสดง

### ซีรีส์

### ภาพยนตร์

### รายการโทรทัศน์

### มิวสิกวีดีโอ

## อ้างอิง

## แหล่งข้อมูลอื่น
* 
* 

หมวดหมู่:นักร้องเคป็อป
หมวดหมู่:นักร้องชายชาวเกาหลีใต้
หมวดหมู่:ผู้เข้าแข่งขันพรอดิวซ์ 101
หมวดหมู่:ไอดอลชายชาวเกาหลีใต้
หมวดหมู่:นักแสดงละครโทรทัศน์ชายชาวเกาหลีใต้
หมวดหมู่:ศิลปินสังกัดกาเกาเอ็ม
หมวดหมู่:แร็ปเปอร์ชายชาวเกาหลีใต้
หมวดหมู่:นักร้องจากโซล
หมวดหมู่:นักแสดงชายจากโซล
วัดไทร (จังหวัดนครปฐม)

**วัดไทร** เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 2 บ้านตลาดบน ตำบลท่ากระชับ อำเภอนครชัยศรี จังหวัดนครปฐม ปัจจุบัน พระครูวิสุทธิ์ธรรมโฆส (สายันต์ โฆสธมฺโม) ดำรงตำแหน่งเจ้าอาวาส

วัดไทรตั้งเมื่อ พ.ศ. 2382 ต่อมาใน พ.ศ. 2485 สมเด็จพระมหาสมณเจ้า กรมพระยาวชิรญาณวโรรส เสด็จมาเยี่ยมที่วัดนี้และรับสั่งว่า อุโบสถของวัดไทรแปลกไปจากวัดอื่น อุโบสถหลังเก่าสร้างในสมัยพระบาทสมเด็จพระจุลจอมเกล้าเจ้าอยู่หัว โดยใช้ศิลปกรรมแบบจีนด้วยการนำเครื่องถ้วยชามลายครามและเบญจรงค์มาฝังประดับไว้ ได้บูรณะซ่อมแซมหลายครั้ง และบริเวณหน้าอุโบสถมีกลองซึ่งนำมาจากจังหวัดสกลนครตั้งอยู่ พบร่องรอยว่าอุโบสถหลังนี้น่าจะสร้างซ้อนทับบนซากฐานอาคารเดิม โดยปรากฏแนวอิฐเรียงเป็นพื้นอย่างชัดเจน รอบอุโบสถมีซุ้มเสมา ใบเสมาทำด้วยหินทรายสีแดงสลักลาย ส่วนมากชำรุดและลบเลือน

เจดีย์ทรงปรางค์ เชื่อกันว่าเป็นแบบองค์พระปฐมเจดีย์เดิมที่อยู่ภายใน ก่อนที่จะถูกสร้างครอบดังปัจจุบัน ศาลาท่าน้ำทรงไทย 2 หลัง ระบุว่าสร้างเมื่อ พ.ศ. 2474 และซ่อมเมื่อ พ.ศ. 2514 ปัจจุบันอยู่ในสภาพทรุดโทรม

## รายนามเจ้าอาวาส
* หลวงพ่อสิน 
* หลวงพ่อม้วน 
* พระครูวิลาศศาสนกิจ 
* พระครูวิสุทธิ์ธรรมโฆส (สายันต์ โฆสธมฺโม) 

## อ้างอิง

ไทร
หมวดหมู่:โบราณสถานในจังหวัดนครปฐม
วัดมะเดื่อ (จังหวัดนนทบุรี)

**วัดมะเดื่อ** เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 9 บ้านคลองมะเดื่อ ตำบลบางรักใหญ่ อำเภอบางบัวทอง จังหวัดนนทบุรี

## ประวัติ
วัดมะเดื่อสร้างขึ้นเมื่อ พ.ศ. 2325 ได้รับพระราชทานวิสุงคามสีมาเมื่อวันที่ 12 มีนาคม พ.ศ. 2518 กล่าวกันว่า สมเด็จพระเจ้าอุทุมพรเป็นผู้สถาปนาวัดนี้ขึ้น พระนามของพระองค์มีความหมายถึงมะเดื่อ วัดนี้จึงชื่อว่า "วัดมะเดื่อ" แต่ก็มีผู้สันนิษฐานว่า บริเวณที่สร้างวัดคงมีต้นมะเดื่อขนาดใหญ่อยู่มากจึงให้ชื่อว่า "วัดมะเดื่อ" หากการสร้างวัดได้เริ่มเมื่อครั้งสมเด็จพระเจ้าอุทุมพรจริงตามคำบอกเล่าข้างต้น ก็คงเป็นเพียงการเริ่มดำเนินการเพราะขณะนั้นกรุงศรีอยุธยากำลังถูกกองทัพพม่าเข้ารุกราน และเมื่อบ้านเมืองสงบในสมัยพระบาทสมเด็จพระพุทธยอดฟ้าจุฬาโลก ชาวบ้านจึงได้กลับมาช่วยบูรณะวัด

## อาคารเสนาสนะ
อุโบสถหลังปัจจุบันเป็นหลังใหม่ มีขนาด 4 ห้อง ทรงโรง มีหลังคาลด 2 ชั้น มีตับหลังคา 3 ตับ ด้านหน้าและด้านหลังทำเป็นมุขคลุมชานชาลาทั้ง 2 ด้าน มีเครื่องลำยอง ช่อฟ้า ใบระกา หางหงส์ เป็นปูนประดับ กระจกสีทอง หน้าบันปูนปั้นประดิษฐานพระพุทธรูปประทับนั่งปางประทานพรล้อมด้วยลายกระหนกก้านขด หน้าบันคอสองเป็นรูปเทพนมปีกนกก้านขดขนาบอยู่ทั้ง 2 ด้าน หน้าบันปีกนกรูปกระหนกเปลว สองฝั่งเป็นรูปเทพนมอยู่กลาง ขนาบด้วยกระหนกก้านขดออกลายเป็นเทพนมด้านละ 2 องค์ สาหร่ายเป็นใบเทศ ปลายสาหร่ายเป็นหัวนาค ม่านแหวกระหว่างเสาห้องมุขกับเสารับชายคาเป็นรูปกระหนกก้านขดออกลายเทพนม เสาลอยและเสาอิงเป็นเสาเหลี่ยมย่อมุมไม้สิบสอง บัวหัวเสาเป็นบัวกลีบยาว โคนกลีบบัวแต่งเป็นกาทับไหล่รูปกลีบบัวขนาดเล็ก คอเสาเป็นบัวลูกแก้วอกไก่ บ่าเสาเป็นบัวคอเสื้อรูปกระจังปฏิญาณคว่ำ ปลายเสามีคันทวยรับชายคาของหลังคาตับสุดท้าย	

วิหารจัตุรมุขตั้งอยู่ทางด้านทิศใต้ของอุโบสถ ประดิษฐานพระพุทธรูปและรูปหล่อหลวงปู่เกิด (อดีตเจ้าอาวาส) มุขด้านหน้ามีหลังคาลด 3 ชั้น มุขด้านอื่นอีก 3 ด้าน มีหลังคาลด 2 ชั้น หน้าบันมุขด้านหน้าเป็นรูปพระปิดตา ล้อมด้วยลายกระหนกเปลว หอสวดมนต์และหมู่กุฏิเป็นหมู่อาคารทรงไทย ทำด้วยไม้สักยกพื้นสูง ชั้นล่างเป็นสถานที่บำเพ็ญกุศลของชาวบ้าน ชั้นบนเป็นหอสวดมนต์และหมู่กุฏิ มีลูกกรงโปร่งอยู่ด้านหน้า

## รายนามเจ้าอาวาส
* พระอธิการแก่น	
* พระอธิการยัง	
* พระอธิการเกิด 
* พระอธิการสังข์	
* พระอธิการหวาด	
* พระอธิการแจ่ม (แจ่ม ภู่เหมือน)	
* พระครูใบฎีกาจำรัส (จำรัส ชมชู)	
* พระครูนนทสารวิสุทธิ์ (บำเพ็ญ แตงเนียม)	
* พระครูอุทุมพรกิตติคุณ (เลื่อน ภมโร แตงเนียม)
* พระครูนนทปริยัติวิสุทธิ (ชูชีพ สุทธิญาโณ)

## อ้างอิง

มะเดื่อ
วัดใหญ่ (จังหวัดสมุทรปราการ)

**วัดใหญ่** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ฝั่งตะวันตกของแม่น้ำเจ้าพระยา ในหมู่ที่ 3 บ้านวัดใหญ่ (บางปลากด) ตำบลในคลองบางปลากด อำเภอพระสมุทรเจดีย์ จังหวัดสมุทรปราการ มีที่ดินตั้งวัดเนื้อที่ 23 ไร่ เศษ ปัจจุบันมีเจ้าอาวาสคือ พระมหาวิฑูร ธมฺมโชโต (นามสกุล แสงอินทร์)

วัดใหญ่เป็นวัดเก่าแก่วัดหนึ่ง มีหลักฐานทางราชการจากกรมการศาสนาว่า ได้ขึ้นทะเบียนประกาศตั้งเป็นวัดเมื่อวันที่ 9 ตุลาคม พ.ศ. 2304 แต่เดิมชาวบ้านนิยมเรียกอีกนามว่า **วัดใหญ่บางปลากด** และมีเจ้าอาวาสปกครองวัดสืบต่อกันมาจนถึงปัจจุบัน 

อาคารเสนาสนะต่าง ๆ โดยเฉพาะอุโบสถ วิหาร ศาลาการเปรียญ ได้รับการบูรณะกันมาหลายสมัยจนไม่สามารถซ่อมแซมได้ จนในสมัยที่พระครูสุตาภิรัตดำรงตำแหน่งเจ้าอาวาส ได้ร่วมกับญาติโยมสาธุชนละแวกนั้นก่อสร้างถาวรวัตถุดังกล่าวขึ้นมาใหม่เกือบหมด อุโบสถหลังใหม่ได้พระราชทานวิสุงคามสีมาเมื่อวันที่ 1 กันยายน พ.ศ. 2524 เขตวิสุงคามสีมากว้าง 30 ยาว 60 เมตร ตัวอุโบสถกว้าง 9 เมตร ยาว 29 เมตร  ก่อสร้างแล้วเสร็จสิ้นค่าก่อสร้างงบประมาณ 9 ล้านบาทเศษในขณะนั้น วิหารกว้าง 11 เมตร ยาว 26 เมตร ศาลาการเปรียญมีสองชั้น กว้าง 28 เมตร ยาว 38 เมตร กุฏิสงฆ์มีลักษณะเป็นอาคารครึ่งตึกครึ่งไม้ 2 ชั้น จำนวน 10 หลัง และมีฌาปนสถานกว้าง 22 เมตร ยาว 38 เมตร นอกจากนั้นในบริเวณวัดยังมีหน่วยงานราชการตั้งอยู่ ได้แก่ โรงเรียนประถมศึกษา โรงพยาลส่งเสริมสุขภาพตำบล และศูนย์พัฒนาเด็กเล็ก

## อ้างอิง

ใหญ่
แฟแร็นตส์ เตอเริก

**แฟแร็นตส์ เตอเริก** (; 3 สิงหาคม ค.ศ. 1935 – ) เป็นนักปัญจกีฬาสมัยใหม่และแชมป์โอลิมปิกชาวฮังการี

## กีฬาโอลิมปิก
แฟแร็นตส์ เตอเริก ได้รับรางวัลเหรียญทองประเภทบุคคลในโอลิมปิกฤดูร้อน 1964 ที่โตเกียว และรางวัลเหรียญทองแตงกับทีมฮังการี รวมถึงเขาได้รับรางวัลเหรียญทองในโอลิมปิกฤดูร้อน 1968 ที่เม็กซิโกซิตีกับทีมฮังการี

## รางวัลที่ได้รับ
เตอเริกได้รับเลือกเป็นนักกีฬาชายฮังการีแห่งปี ค.ศ. 1964 รวมถึงผู้ฝึกสอนฮังการีแห่งปี ค.ศ. 1989

## อ้างอิง

หมวดหมู่:นักปัญจกีฬาสมัยใหม่ชายชาวฮังการี
หมวดหมู่:ผู้ฝึกสอนกีฬาชาวฮังการี
หมวดหมู่:นักกีฬาจากบูดาเปสต์
วัดจันทร์แก้วเพ็ชรถาวรวนาราม

**วัดจันทร์แก้วเพ็ชรถาวรวนาราม** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในหมู่ที่ 1 บ้านหัวป่า ตำบลบ้านคลองสวน อำเภอพระสมุทรเจดีย์ จังหวัดสมุทรปราการ ปัจจุบันเจ้าอาวาสคือ พระครูวัชรธรรมคุณ (วิฑูรย์ สนฺตจิตฺโต)

ประมาณ พ.ศ. 2531 พระพิสาลพัฒนาทรได้ปรารภกับหมู่ศิษย์ว่าต้องการที่ดินบริเวณสี่มุมเมืองเพื่อสร้างสถานที่ปฏิบัติธรรมชานกรุง ในเบื้องต้น คุณนงค์และคุณชั้น จันทร์ชาวนา คุณสังวาล กระต่ายแก้ว คุณทวี ใจวิจิตร และลูกหลานตระกูลปานเพ็ชร มีความศรัทธาถวายที่ดิน 8 ไร่

พ.ศ. 2536 ทางราชการได้ตัดถนนเชื่อมกับถนนวงแหวนผ่านรอบบริเวณพื้นที่วัด ทำให้สามารถเดินทางสะดวกยิ่งขึ้น ทุกฝ่ายจึงร่วมใจกันสร้างและพัฒนาวัดอย่างรวดเร็ว พระพิสาลพัฒนาทรเสนอให้ตั้งชื่อวัดโดยนำคำจากนามสกุลทั้งสาม คือ "จันทร์", "แก้ว" และ "เพ็ชร" มารวมกับชื่อหลวงพ่อ คือ ถาวร จิตฺตถาวโร เป็น "วัดจันทร์แก้วเพ็ชรถาวรวนาราม" ปัจจุบันวัดได้ขยายพื้นที่ออกไปอีก รวมเนื้อที่ประมาณ 20 ไร่ กระทรวงศึกษาธิการประกาศตั้งเป็นวัดเมื่อวันที่ 25 มิถุนายน พ.ศ. 2542

พื้นที่วัดในปัจจุบันมีอาคารเสนาสนะที่สร้างขึ้นอย่างง่ายตามแบบวัดป่า ผนังโล่ง มีการสร้างกุฏิปฏิบัติธรรมรวม 80 หลัง ประชาชนมักมานั่งสมาธิ ทำบุญตักบาตร และเวียนเทียนในวันสำคัญทางศาสนา

## อ้างอิง

จันทร์แก้วเพ็ชรถาวรวนาราม
วัดใหม่ลำนกแขวก

**วัดใหม่ลำนกแขวก** เป็นวัดราษฎร์สังกัดคณะสงฆ์มหานิกาย ตั้งอยู่ในแขวงแสนแสบ เขตมีนบุรี กรุงเทพมหานคร มีที่ดิน 10 ไร่ 2 งาน 

วัดใหม่ลำนกแขวกสร้างขึ้นเมื่อราวปี พ.ศ. 2440 แต่เดิมบริเวณนี้เป็นที่ราบลุ่ม มีต้นไม้ขึ้นอยู่มาก เมื่อฝนตกจะมีน้ำขังเป็นทางยาว   จึงทำให้นกแขวกมาอาศัยอยู่มาก   ต่อมาเมื่อมีผู้คนเข้ามาอาศัยอยู่บริเวณนี้  จึงได้ตั้งชื่อย่านนี้ว่า      **ลำบางนกแขวก**  ต่อมาเมื่อชาวบ้านจะไปทำบุญต้องเดินทางไปวัดอื่นที่อยู่ไกล จึงคิดที่จะสร้างวัดขึ้นมา เมื่อสร้างวัดเสร็จแล้วผู้คนมักจะเรียกว่า  **วัดใหม่** ภายหลังปรากฏว่าวัดที่สร้างใหม่หลายวัดก็เรียกว่าวัดใหม่กันหมด จนไม่ทราบว่า  เอ่ยถึงวัดใด  จึงได้เรียกวัดที่สร้างบริเวณริมคลองลำบางนกแขวกว่า  "วัดใหม่ลำบางนกแขวก"  ภายหลังคำว่า  "บาง" หายไป จึงเรียกว่า "วัดใหม่ลำนกแขวก" จนถึงปัจจุบัน  

วัดใหม่ลำนกแขวกได้รับพระราชทานวิสุงคามสีมาเมื่อวันที่  2 พฤษภาคม  พ.ศ. 2446 เดิมมีเพียงโบสถ์ที่ปลูกด้วยหลังคาสังกะสี ไม่มีฝาอยู่เลยสักด้านเดียว และไม่มีพระสงฆ์อยู่ ต่อมามีคนมาปลูกบ้านเรือนบริเวณนี้จนขยายเป็นหมู่บ้าน  จึงได้มีพระอยู่ 3 รูป คือ อาจารย์ชม หลวงดามี  และพระผ่อง โดยมีหลวงปู่ชมเป็นเจ้าอาวาส ต่อมาราว พ.ศ. 2472 หลวงปู่ชมพร้อมด้วยผู้มีจิตศรัทธา นำโดยนายเป้าและนายช่วง ทองประดิษฐ์ นายเหมือน เข็มกลัดทอง นายบก ทิวะกะลิน และนายโต๊ะ ฉิมวงษ์ ได้ร่วมใจสละทรัพย์สร้างอุโบสถขึ้นหนึ่งหลัง  และไปอัญเชิญหลวงพ่อโต ซึ่งเป็นพระที่แกะสลักด้วยหินทรายแดง  ปางสมาธิ  ศิลปะอู่ทอง  ที่ได้ขุดพบจากวัดร้างใน จังหวัดสุพรรณบุรี  มาประดิษฐานเป็นพระประธานในอุโบสถ   

ศาลาการเปรียญหลังใหญ่มีอักษรพระนามาภิไธยย่อ สมเด็จพระมหิตลาธิเบศร อดุลยเดชวิกรม พระบรมราชชนก และสมเด็จพระศรีนครินทราบรมราชชนนี ประดับอยู่ที่หน้าบัน ภายในประดิษฐานพระพุทธสิหิงค์จำลอง ขนาดหน้าตักกว้าง 60 นิ้ว บริเวณวัดยังเป็นที่ตั้งของโรงเรียนวัดใหม่ลำนกแขวก

## รายนามเจ้าอาวาส
* พระอาจารย์ ชม  เกสระสะ
* พระครูจันทปัญญาจารย์  (แพ จนฺทปัญญา )
* พระครูสุกิจวรวัฒน์  (เฉื่อย กิตติสนฺโท )
* พระครูวรศีลาจาร  (จำลอง อคฺคสีโล )

## อ้างอิง

ใหม่ลำนกแขวก
วัดใหม่ (จังหวัดสมุทรปราการ)

**วัดใหม่** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 5 คุ้มคลองฝ้าย (วัดใหม่) ตำบลในคลองบางปลากด อำเภอพระสมุทรเจดีย์ จังหวัดสมุทรปราการ ที่ดินตั้งวัดเนื้อที่ 13 ไร่ 2 งาน 15 ตารางวา ในช่วงเทศกาลปีใหม่ ประชาชนมักมากราบไหว้ขอพรพระพุทธมงคลนพคุณและหลวงปู่นาม โดยถือคติตามชื่อวัดใหม่เพื่อจะพบสิ่งใหม่ ๆ เข้ามาในชีวิตในปีใหม่

วัดใหม่ได้รับอนุญาตให้สร้างเมื่อวันที่ 19 เมษายน พ.ศ. 2400 ในสมัยพระบาทสมเด็จพระจอมเกล้าเจ้าอยู่หัว ชาวบ้านเรียกอีกนามหนึ่งว่า **วัดใหม่บางปลากด** ได้รับพระราชทานวิสุงคามสีมาเมื่อวันที่ 15 พฤศจิกายน พ.ศ. 2519 ด้านการศึกษา ทางวัดได้เปิดสอนพระปริยัติธรรมตั้งแต่ พ.ศ. 2512

อาคารเสนาสนะในวัด ได้แก่ อุโบสถ กว้าง 40 เมตร ยาว 80 เมตร สร้างเมื่อ พ.ศ. 2518 ภายในประดิษฐานพระประธาน นามว่า *หลวงพ่อมงคลนพคุณ* สร้างในสมัยพระบาทสมเด็จพระจอมเกล้าเจ้าอยู่หัว กุฏิสงฆ์ จำนวน 15 หลัง หอสวดมนต์ สร้างเมื่อ พ.ศ. 2500 ศาลาการเปรียญ สร้างเมื่อ พ.ศ. 2524

## รายนามเจ้าอาวาส
* พระอธิการฉ่าง
* พระอธิการบาง        
* พระอธิการโสม
* พระอธิการอ่อง
* พระอธิการผัน
* พระอธิการเป๋า 
* พระอธิการนาม ปภสฺสโร
* พระมหาผิน สาลิคุโณ
* พระวินัยธรนิพนธ์

## อ้างอิง

ใหม่
วัดอุดมรังสี

**วัดอุดมรังสี** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงหนองค้างพลู เขตหนองแขม กรุงเทพมหานคร มีเนื้อที่ 13 ไร่ 3 งาน 69 ตารางวา พื้นที่ตั้งวัดเป็นที่ราบลุ่ม ติดกับถนนเพชรเกษม ใกล้เคียงกับคลองมหาศร

วัดเริ่มก่อสร้างเมื่อ พ.ศ. 2500 เมื่อสมเด็จพระอริยวงศาคตญาณ (ปลด กิตฺติโสภโณ) วัดเบญจมบพิตรดุสิตวนารามราชวรวิหาร ได้รับการถวายที่ดินจากนายล้อมและนางพิมเสน ฟักอุดม จำนวน 7 ไร่ 1 งาน ได้รับอนุญาตตั้งวัดเมื่อวันที่ 27 กรกฎาคม พ.ศ. 2508 ชื่อของวัดนำมาจากคำว่า "อุดม" ซึ่งเป็นส่วนหนึ่งของนามสกุลผู้สร้างวัดและถวายที่ดิน ส่วนคำว่า "รังสี" หมายถึง วัดอันเป็นแดนให้รัศมีหรือแสงสว่างมาก ผู้ขออนุญาตสร้างวัด คือ นายล้อม วัดได้รับพระราชทานวิสุงคามสีมาเมื่อวันที่ 8 ตุลาคม พ.ศ. 2508 ได้ประกอบพิธีผูกพัทธสีมาเมื่อวันที่ 6 พฤษภาคม พ.ศ. 2516

อาคารเสนาสนะประกอบด้วย อุโบสถ กว้าง 25 เมตร ยาว 35 เมตร สร้างเมื่อ พ.ศ. 2503 กุฏิสงฆ์จำนวน 18 หลัง ศาลาการเปรียญทรงไทย 2 ชั้น กว้าง 22 เมตร ยาว 44 เมตร สำหรับปูชนียวัตถุ มีพระประธานประจำอุโบสถ นามว่า *พระพุทธรังสี* เป็นพระพุทธรูปปางมารวิชัย ขนาดหน้าตักกว้าง 60 นิ้ว สูง 70 นิ้ว สร้างเมื่อ พ.ศ. 2510 วัดยังมีหลวงพ่อขาวและพระพุทธรูปปางต่าง ๆ รูปเหมือนสมเด็จพระพุฒาจารย์ (โต พฺรหฺมรํสี) และรอยพระพุทธบาทจำลอง

## อ้างอิง

อุดมรังสี
รายชื่อผู้อ้างตนเป็นอวตาร

นี่คือรายชื่อบุคคลสำคัญที่อ้างอย่างเปิดเผยและคนอื่นถือว่าเป็นอวตารของพระผู้เป็นเจ้า หรือจำกัดแค่อิศวร (Ishvara) หรือพระเจ้าอื่น ๆ รายชื่อนี้ไม่รวมผู้อ้างเป็นทศาวตาร (อวตารทั้ง 10 ของพระวิษณุ) เพราะสถานะทางศาสนาของพวกเขาอยู่ในศาสนาฮินดูอยู่แล้ว

## ผู้อ้างตน
* เมเฮอร์ บาบา (Meher Baba) - "ผมคืออวตารในสมัยนี้!" "(พวก)คุณรู้ว่า(พวก)คุณคือมนุษย์ และผมรู้ว่าผมคืออวตาร มันเปรียบเสมือนกับทั้งชีวิตของผม!" "ไม่ต้องคำนึงถึงข้อสงสัยกับความเชื่อมั่น และความรักนิรันดร์ที่ผมสนับสนุนให้แก่ทุกคน ผมยังคงทำหน้าต่อในฐานะอวตาร เพื่อตัดสินเวลาและมนุษยชาติจากความโง่เขลาอีกครั้ง เพื่อช่วยมนุษย์แยกแยะความจริงออกจากความเท็จ" เขายืนยันว่าเขาคืออวตาร พระผู้เป็นเจ้าในร่างมนุษย์
* พระแม่มีระ (Mother Meera) - อ้างเป็นอวต่ารของศักติ เทพมารดรหลัก ความรู้สึกของผู้เป็นอวตารเทพมารดรเป็นสิ่งที่มีเฉพาะลัทธิศักติ
* สัตยะ สาอี บาบา - อ้างเป็นอวตารของพระศิวะกับศักติ

## ดูเพิ่ม
* รายชื่อผู้อ้างตนเป็นพระพุทธเจ้า
* รายชื่อผู้อ้างตนเป็นมะฮ์ดี
* รายชื่อผู้อ้างตนเป็นพระเมสสิยาห์
* รายชื่อกลุ่มคนที่ถือว่าเป็นเทพเจ้า
* รายชื่อผู้อ้างตนเป็นพระเยซู

## อ้างอิง

## อ่านเพิ่ม
*''Encyclopedia of Reincarnation and Karma. Norman C. McClelland. McFarland 2011. .

อวตาร

หมวดหมู่:รายชื่อผู้คนที่มีส่วนเกี่ยว้องทางศาสนา
เขตมหานคร

[thumb|upright=1.15|[Satellite imagery|ภาพถ่ายดาวเทียมแสดงเขตมหานครนิวยอร์กในเวลากลางคืน ลองไอแลนด์ทอดตัวออกจากศูนย์กลางที่แมนฮัตตันไปทางตะวันออก]]

**เขตมหานคร** () หรือ **เมโทร** () คือภูมิภาคที่ประกอบด้วยใจกลางเมืองที่มีประชากรหนาแน่น และพื้นที่โดยรอบที่มีประชากรน้อยกว่า ซึ่งอยู่ภายใต้เขตการบริหารเดียวกัน มีอุตสาหกรรม โครงสร้างพื้นฐาน และที่อยู่อาศัยร่วมกัน เขตมหานครมักประกอบด้วยหลายเขตอำนาจและหลายเขตเทศบาล ได้แก่ ย่าน ตำบล แขวง โบโร นคร เมือง นอกเมือง ชานเมือง เทศมณฑล อำเภอ เขต รัฐ และแม้แต่ประเทศ อย่างเช่นยูโรดริสทริกต์ (eurodistrict) เมื่อสถาบันทางสังคม เศรษฐกิจ และการเมืองเปลี่ยนไป เขตมหานครจะกลายเป็นภูมิภาคที่สำคัญทางเศรษฐกิจและการเมือง

เขตมหานครจะรวมถึงเมืองบริวาร และพื้นที่ชนบทที่แทรกระหว่างกลาง ซึ่งมีสังคมและเศรษฐกิจเชื่อมโยงหรือขึ้นอยู่กับศูนย์กลางของเมือง โดยทั่วไปจะวัดจากรูปแบบการเดินทางไปกลับเป็นประจำ (commuting) เขตมหานครส่วนใหญ่มักยึดกับนครศูนย์กลางแห่งเดียว เช่น เขตมหานครปารีส (ปารีส), เขตมหานครมุมไบ, เขตมหานครนิวยอร์ก (นครนิวยอร์ก) และกรุงเทพมหานครและปริมณฑล ในบางกรณี เขตมหานครอาจมีศูนย์กลางหลายแห่งที่มีความสำคัญใกล้เคียงกันก็ได้ เช่น เขตมหานครแดลลัส–ฟอร์ตเวิร์ท (แดลลัสและฟอร์ตเวิร์ท), เขตมหานครอิสลามาบาด–ราวัลปินดี (อิสลามาบาดและราวัลปินดี), เขตมหานครแม่น้ำไรน์-รัวร์ในเยอรมนี และรันด์สตัดในเนเธอร์แลนด์

แนวคิดเกี่ยวกับพื้นที่ทางสถิติของเมือง (metropolitan statistical area) มีความเด่นชัดขึ้นในสหรัฐอเมริกา เขตมหานครเองอาจเป็นส่วนหนึ่งของอภิมหานคร (megalopolis) ที่มีขนาดใหญ่กว่า สำหรับศูนย์กลางเขตเมืองนอกเขตมหานครที่สร้างแรงดึงดูดที่คล้ายกันในระดับที่เล็กลงในแต่ละภูมิภาคของตนนั้น ได้มีการริเริ่มแนวคิดเรื่องรีจิโอโพลิส (regiopolis) และเขตรีจิโอโพลิตัน (regiopolitan area) หรือรีจิโอ (regio) โดยศาสตราจารย์ชาวเยอรมันในปี 2006 และนอกจากนี้ในสหรัฐอเมริกา ก็มีการใช้คำว่า พื้นที่ทางสถิติของเมืองขนาดเล็ก (micropolitan statistical area)

## ดูเพิ่ม
* ปริมณฑล (ภูมิศาสตร์)

## อ้างอิง

## แหล่งข้อมูลอื่น
*  (page 1 illustrates metropolitan area versus city proper and urban agglomeration)
* Metropolis.org, An organisation of world metropolises
* Urban Employment Areas in Japan  (Metropolitan Employment Areas in Japan)
* Turismo.fvg.it, (Metropolis read by maps in Friuli Venezia Giulia – Northeast of Italy – EU)
* Geopolis : research group, university of Paris-Diderot, France — Urbanization of the world


หมวดหมู่:ภูมิศาสตร์เมือง
หลิ่วโจว

**หลิ่วโจว** (, เสียงอ่าน IPA: ) เป็นนครระดับจังหวัดทางตอนเหนือ-กลางของเขตปกครองตนเองชนชาติจ้วง กว่างซี สาธารณรัฐประชาชนจีน ในปี 2010 จังหวัดนี้มีประชากร 3,758,700 คน อยู่อาศัยในเขตเมือง 1,436,599 คน ซึ่งประกอบด้วย 4 เขต มีพื้นที่ทั้งหมด  และมีพื้นที่เฉพาะเขตเมือง 

## เขตการปกครอง
หลิ่วโจวแบ่งออกเป็นเขตการปกครองระดับอำเภอจำนวน 10 แห่ง ได้แก่ 5 เขต, 3 อำเภอ และ 2 อำเภอปกครองตนเอง
* เขต: 
** เขตเฉิงจง ()
** เขตหลิ่วหนาน ()
** เขตหลิวเป่ย์ ()
** เขตยฺหวีเฟิง ()
** เขตหลิ่วเจียง ()
* อำเภอ: 
** อำเภอหลิ่วเฉิง ()
** อำเภอลู่ไจ้ ()
** อำเภอหรงอาน ()
* อำเภอปกครองตนเอง: 
** อำเภอปกครองตนเองชนชาติม้ง หรงสุ่ย ()
** อำเภอปกครองตนเองชาชาติต้ง ซานเจียง ()

## แหล่งข้อมูลอื่น
* 
*  (ในภาษาจีนและอังกฤษ)
* Introduction to Liuzhou
* Map of Liuzhou 

หมวดหมู่:นครในเขตปกครองตนเองกว่างซี
ปูตินส์พาเลซ

***ปูตินส์พาเลซ ฮิสทรีออฟเวิล์ดส์ลาร์เจสต์ไบรบ์*** (; ) เป็นภาพยนตร์สารคดีรัสเซียที่เผยแพร่ในปี 2021 โดยองค์กรไม่แสวงผลกำไรมูลนิธิต่อต้านคอร์รัปชั่น (FBK) ภาพยนตร์มีเนื้อเกี่ยวกับการคอร์รัปชั่นของประธานาธิบดีรัสเซีย วลาดีมีร์ ปูตินที่เป็นที่ครหากับบ้านพักที่แหลมอีโดโคปาส ภาพยนตร์ประมาณการณ์ว่าหมู่อาคารที่อยู่อาศัยซึ่งตั้งอยู่ในเมืองเกเลนด์จีค ดินแดนครัสโนดาร์นี้สร้างขึ้นให้กับปูตินและคิดเป็นมูลค่าการก่อสร้างสูงกว่าหนึ่งแสนล้านรูเบิล (ราว 4 หมื่นล้านบาท หรือ 1.35 พันล้านดอลลาร์สหรัฐ) ซึ่งกล่าวไว้เป็น "การติดสินบนที่ใหญ่ที่สุดในประวัติศาสตร์"

ปูตินกล่าวว่าทั้งตนและครอบครัวไม่ได้ถือครองวังนี้ และประณามการสอบสวน Arkady Rotenberg ผู้มีอำนาจที่มีความสัมพันธ์ใกล้ชิดกับปูติน อ้างสิทธิความเป็นเจ้าของ

## ดูเพิ่ม
* การประท้วงในประเทศรัสเซีย 2021
* วังของปูติน
* *[[He Is Not Dimon to You|ฮีอิสนอทดีมอนทูยู]]*
* การประท้วงในประเทศรัสเซีย 2017-2018
* การคอร์รัปชั่นในประเทศรัสเซีย

## อ้างอิง

## แหล่งข้อมูลอื่น
* 
* 
* Official video on Alexei Navalny's channel
* Palace for Putin - Full investigation on Alexei Navalny's website (in Russian)
* 
* 

หมวดหมู่:ภาพยนตร์สารคดี
หมวดหมู่:ภาพยนตร์ภาษารัสเซีย
หมวดหมู่:วลาดีมีร์ ปูติน
หมวดหมู่:ภาพยนตร์เกี่ยวกับการทุจริต
หมวดหมู่:ภาพยนตร์รัสเซีย
ควันดา

**ควันดา** (; มาจาก 'Q and A', ) เป็นแพลตฟอร์มการเรียนรู้ที่ใช้ AI ถูกพัฒนาโดย Mathpresso Inc. ซึ่งเป็น บริษัทเทคโนโลยีทางด้านการศึกษาที่ตั้งอยู่ในประเทศเกาหลีใต้ ควันดาใช้เทคโนโลยีการรู้จำอักขระด้วยแสง เพื่อสแกนปัญหาทางคณิตศาสตร์และให้แนวทางแก้ไขปัญหาพร้อมคำอธิบายเป็นขั้นเป็นตอน

เมื่อปี ค.ศ. 2021 ควันดารั้งอันดับ 1 บนชาร์ตการศึกษาใน 20 ประเทศ รวมถึงญี่ปุ่น เวียดนาม อินโดนีเซีย และไทย ควันดา ก่อตั้งสำนักงานต่างประเทศในญี่ปุ่น เวียดนาม และ อินโดนีเซีย

ณ เดือนธันวาคม ค.ศ.2022 QANDA แก้โจทย์มากกว่า 4.7 พันล้านคำถาม QANDA มีผู้ใช้บริการจดทะเบียนทั้งหมด 75 ล้านราย และมีผู้ใช้บริการรายเดือน (Monthly Active Users: MAU) 13 ล้านรายใน 50 ประเทศ 87% ของผู้ใช้มาจากต่างประเทศ เช่น เวียดนามและอินโดนีเซีย

## ประวัติ
จองฮยุน "เรย์" ลี ผู้ก่อตั้งร่วมได้แนวคิดเกี่ยวกับควันดา เขาคิดได้ครั้งแรกตอนเขาเรียนอยู่มหาวิทยาลัยชั้นปีที่ 1 ตอนที่เขาติวเตอร์สอนพิเศษ เขาตระหนักดีว่าคุณภาพการศึกษาที่นักเรียนได้รับนั้นขึ้นอยู่กับสถานที่ที่พวกเขาอาศัยอยู่เป็นอย่างมาก เขาสังเกตว่านักเรียน K-12 ที่เขาสอนมักจะถามคำถามที่มีความคล้ายคลึงกัน ซึ่งเขารู้ว่าคำถามนั้นมาจากหนังสือเรียนหลายเล่มที่ใช้ในโรงเรียน เขาจึงตัดสินใจที่จะร่วมมือกับเพื่อนสมัยมัธยมปลายของเขา ยองแจ "เจค" ลีเพื่อสร้างแพลตฟอร์มที่นักเรียนสามารถถามคำถามและหาวิธีแก้ปัญหาโดยละเอียดได้ง่าย ๆ เพียงแค่ใช้แอพมือถือเพื่อสแกนและส่งคำถาม ทั้งนี้เพื่อนในโรงเรียนของวองกุก จุง ลี และ โฮแจ ชย็อง เข้าร่วมทีมด้วย

Mathpresso, Inc. ก่อตั้งที่กรุงโซลเมื่อเดือนมิถุนายน ค.ศ. 2015

มกราคม ค.ศ.2016 แอปควันดารุ่นแรกของ Mathpresso ได้เปิดตัว เป็นแอปถามตอบระหว่างนักเรียนและติวเตอร์

เมื่อเดือนตุลาคม ค.ศ.2017 ควันดาได้เปิดตัวความสามารถในการค้นหาแบบ AI ที่อนุญาตให้ผู้ใช้ค้นหาคำตอบได้ภายในไม่กี่วินาที

มิถุนายน ค.ศ.2021 ควันดาได้ระดมทุน Series C จำนวน 50 ล้านดอลลาร์ และเมื่อเดือนพฤศจิกายน ปีเดียวกัน QANDA ได้รับการลงทุนเชิงกลยุทธ์จาก Google

นับตั้งแต่เริ่มก่อตั้ง บริษัทฯ ได้รับการสนับสนุนเงินทุน Series C จากนักลงทุน ได้แก่กูเกิล, Yellowdog, GGV Capital, Goodwater Capital, KDB และ SKS Private Equity โดยมี SoftBank Ventures Asia, Legend Capital, Mirae Asset Venture Investment และ Smilegate Investment เงินลงทุนรวมทั้งหมดประมาณ 122 ล้านดอลลาร์

## คุณสมบัติ
QANDA ใช้ฟังก์ชันการค้นหาด้วยเทคโนโลยี OCR นอกจากนี้ยังมีการสอนแบบถาม-ตอบตัวต่อตัว และฟังก์ชันจับเวลาเรียน (study timer)

ปีค.ศ.2021 QANDA ได้เปิดตัวฟีเจอร์เพิ่มเติม รวมถึงรูปแบบการสมัครสมาชิกระดับพรีเมียมที่นำเสนอการบรรยายไมโครวิดีโอแบบไม่จำกัด (byte-sized)  และฟีเจอร์กระดานสนทนาที่ส่งเสริมการเรียนรู้ร่วมกัน และได้เปิดตัว QANDA Tutor บริการสอนแบบ 1:1 บนแท็บเล็ต และควันดาได้เปิดตัวฟีเจอร์เตรียมสอบที่นำเสนอเอกสารการสอบในอดีตจากโรงเรียนผ่านทางออนไลน์เมื่อปีค.ศ.2022 โดยฟีเจอร์นี้พร้อมใช้งานในเกาหลีใต้ในปัจจุบัน

## อ้างอิง

## แหล่งข้อมูลอื่น
* เว็บไซต์ทางการของ Mathpresso
* เว็บไซต์ทางการของควันดา

หมวดหมู่:ซอฟต์แวร์บนไอโอเอส
หมวดหมู่:การรู้จำอักขระด้วยแสง
หมวดหมู่:ซอฟต์แวร์บนแอนดรอยด์
คุณหมาขาร๊อค

***คุณหมาขาร๊อค*** (; ) เป็นภาพยนตร์แอนิเมชัน จัดฉายครั้งแรกวันที่ 15 มิถุนายน พ.ศ. 2559 กำกับโดย Ash Brannon สร้างโดยสหรัฐอเมริกา ความยาวประมาณ 89 นาที

## เนื้อเรื่องย่อ

## นักแสดง
รายชื่อนักแสดงคุณหมาขาร๊อค
* ลูค วิลสัน รับบท บอดี้ (Bodi)
* เจ. เค. ซิมมอนส์ รับบท คำปา (Khampa)
* เอ็ดดี อิซซาร์ด รับบท แองกัส สแกตเตอร์กู๊ด (Angus Scattergood)
* ลูอิส แบล็ค รับบท ลินุกซ์ (Linnux)
* แซม เอลเลียต รับบท ฟลีตวู้ด ยัค (Fleetwood Yak)
* คีนัน ธอมป์สัน รับบท ริฟ (Riff)
* แม่ วิทแมน รับบท ดาร์มะ (Darma)
* ฮอร์เฮ การ์ซีอา รับบท Germur
* แม็ตต์ ดิลลอน รับบท เทรย์ (Trey)

### นักแสดงเสียงพากย์ภาษาไทย

* กิตติธร พันธ์โคกกรวด รับบท บอดี้ (Bodi)

## การตอบรับ
เมทาคริติกรายงานว่าภาพยนตร์มีคะแนนเฉลี่ยอยู่ที่ 48 เต็ม 100 คะแนน ซึ่งประเมินโดยผู้วิจารณ์ 16 คน

## อ้างอิง


## แหล่งข้อมูลอื่น

* 
* 
* 
* 

หมวดหมู่:ภาพยนตร์อเมริกันที่ออกฉายในปี พ.ศ. 2559
หมวดหมู่:ภาพยนตร์อเมริกัน
หมวดหมู่:ภาพยนตร์จีน
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน 3 มิติ
หมวดหมู่:แอนิเมชันตะวันตกที่ได้รับอิทธิพลจากสื่ออนิเมะ
หมวดหมู่:ภาพยนตร์เปิดตัวผู้กำกับในปี พ.ศ. 2559
วัคซีนมะเร็ง

thumb|วัคซีนป้องกันเชื้อเอชพีวีสามารถป้องกันการเกิดมะเร็งปากมดลูกได้ เป็นตัวอย่างของวัคซีนมะเร็งที่ใช้ป้องกันไม่ให้เป็นมะเร็ง

**วัคซีนมะเร็ง** หมายถึงวัคซีนที่ใช้รักษาหรือป้องกันมะเร็งผ่านกลไกทางภูมิคุ้มกัน และยังรวมไปถึงวัคซีนที่ทำจากร่างกายผู้ป่วย ซึ่งจะมีความจำเพาะต่อโรคในผู้ป่วยคนนั้นๆ ด้วย

นอกจากนี้ยังมีมะเร็งบางประเภทที่เกิดจากการติดเชื้อไวรัส เช่น มะเร็งปากมดลูกจากการติดไวรัสเอชพีวี และมะเร็งตับจากการติดไวรัสตับอักเสบ การได้รับวัคซีนที่ป้องกันการติดเชื้อเหล่านี้ก็จะสามารถป้องกันมะเร็งเหล่านี้ได้ด้วย ถือเป็นวัคซีนมะเร็งในอีกความหมายหนึ่ง คือป้องกันโรคที่ทำให้เกิดมะเร็ง

หมวดหมู่:การให้วัคซีน
หมวดหมู่:วัคซีนมะเร็ง